钦定古今图书集成/明伦汇编/闺媛典/第033卷 > 陈政继妻魏氏
## 钦定古今图书集成/明伦汇编/闺媛典/第033卷 > 陈政继妻魏氏

按《济南府志》：“魏氏，莱芜人，陈政继妻。政母孙氏早丧，
继母杜氏抚政如己出，政亦孝，杜如所生母遇大饥，
杜拮据具𫗴粥无馀，己即不食，政泣曰：‘母饥，儿何能
饱，必母食而后食否’？竟不食。政前妻李氏生二子，一
女早夭，继以魏，抚李出子如杜。杜病急，魏与政昼夜
侍侧月馀，杜念非己出，不忍其久劳也，谓魏曰：‘吾病
几愈，汝可归寝’。”魏阳诺而阴视之。半夜，杜强起，力不
胜而蹶。魏自暗中抱持。后土寇发，相戒不入陈氏慈
孝之家。子龙、文凤，文孝事魏，又如父之于杜云。